Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, ikasleak beren familiaren bizilekutik hurbilen dagoen ikastetxean biltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Batzordean ahoz erantzun dakion:

– Zuzena iruditzen al zaio Hezkuntza Departamentuari familia batzuk egotea seme-alabak ezin dituztenak batera eskolatuta eduki beren etxebizitzatik hurbilen dagoen ikastetxean, egun batetik bestera zuzendari nagusiaren ebazpen batez egin den aldaketaren ondorioz, eta familia horiek ez edukitzea ikastetxe publiko bat administrazio publikoek sustatu duten eta familia horiek bizitoki gisa hartu duten urbanizazioan?

Corellan, 2018ko otsailaren 1ean

Foru parlamentaria: Alberto Catalán Higueras